Είναι τιμή μου να βρίσκομαι με τόσους θρησκευτικούς ηγέτες, μέλη του Κογκρέσου
και υψηλόβαθμα στελέχη όλου του κόσμου,
καθώς συνεχίζουμε αυτήν την αξιοσημείωτη παράδοση.
Αυτή η εκδήλωση μας θυμίζει ότι η πίστη είναι στο επίκεντρο της αμερικανικής ζωής
και της ελευθερίας.
Το Πρωινό Εθνικής Προσευχής είναι διοργάνωση της Οικογένειας.
Μια διοργάνωση που είναι
δημόσια επίδειξη της δύναμής τους.
Μαζεύουν τόσο κόσμο... Ποιος άλλος μπορεί να το κάνει;
Ο Πρόεδρος των Ηνωμένων Πολιτειών και η Πρώτη Κυρία.
Το Πρωινό Εθνικής Προσευχής: ένας θεσμός της Ουάσινγκτον
για Ρεπουμπλικανούς και Δημοκρατικούς προέδρους από τον Αϊζενχάουερ.
Ο πρόεδρος Νίξον ξύπνησε νωρίς για να παρευρεθεί.
Κι όμως, η οργάνωση φέρεται ως αόρατη.
Κρύβονται σε κοινή θέα εδώ και 80 χρόνια.
Υπάρχει μια οργάνωση στην Ουάσινγκτον, ελάχιστα γνωστή αλλά με παγκόσμια έκταση
και τεράστιες, ενίοτε απροσδόκητες, πολιτικές διασυνδέσεις.
Είμαι εκπρόσωπος της Ρωσικής Ομοσπονδίας
και πρόεδρος της ομάδας "Δικαίωμα Οπλοκατοχής".
Τη λένε Μαρία Μπούτινα:
η 29χρονη κατηγορείται ότι με δόλια μέσα κερδίζει την εύνοια ανώτερων πολιτικών
και τους κατευθύνει στους στόχους της Μόσχας.
Εδώ βλέπετε την Μπούτινα στο Πρωινό Εθνικής Προσευχής το 2017,
στην ίδια αίθουσα με τον Ντόναλντ Τραμπ.
Έχουμε πρωινό προσευχής κάθε Φεβρουάριο.
Έρχεται ο πρόεδρος, ο αντιπρόεδρος,
όλοι είναι ευπρόσδεκτοι.
Αν ήμουν από άλλη χώρα και είχα δόλιους σκοπούς,
αυτήν ακριβώς τη συνάντηση θα ήθελα να εκμεταλλευτώ.
ΜΙΑ ΠΡΩΤΟΤΥΠΗ ΣΕΙΡΑ ΝΤΟΚΙΜΑΝΤΕΡ ΤΟΥ NETFLIX
Κάθε έγνοια θα μείνει πίσω.
Και κάθε απογοήτευση θα χαθεί για πάντα.
Υιοθετήσαμε ένα πρόγραμμα για μια παγκόσμια πνευματική επίθεση.
Ξέρω, όπως ποτέ άλλοτε, ότι είμαστε όλοι παιδιά του Θεού.
Μόνο ένα πράγμα μπορούμε να πάρουμε μαζί μας.
Αυτούς που οδηγήσαμε στον Σωτήρα.
Φοβηθείτε τον.
Αγαπήστε τον.
Παραδώστε τον εαυτό σας ολοκληρωτικά.
Τότε θα γίνετε μαθητές Του.
Αυτό που ξεκινήσαμε...
θα το τελειώσουμε.
ΜΕΡΟΣ ΤΡΙΤΟ ΝΕΑ ΤΑΞΗ ΠΡΑΓΜΑΤΩΝ
Όποτε παίρνω μέρος σε σημαντικές συναντήσεις ή συζητήσεις,
προσπαθώ να εισάγω μια προσευχή,
οπότε έχει κανείς πρόβλημα αν ζητούσα μια προσευχή εδώ;
Πριν πολλά χρόνια ζητούσα από τον κόσμο να προσευχηθώ για αυτούς.
Ένα από τα πράγματα που έμαθα από τον Νταγκ Κόου ήταν...
αντί να κάνω αυτό, να ρωτάω "Πώς να ζητήσω από τον Θεό να σε ευλογήσει;"
Πώς μπορώ να ζητήσω από τον Θεό να ευλογήσει κάποιον από το συνεργείο σας;
Θα προσευχηθούμε για αυτό.
Πατέρα και Θεέ μου, ευχαριστούμε για αυτή την ευκαιρία
να μιλήσουμε για ένα σπουδαίο έργο, να δοξάσουμε το όνομα του Χριστού
και να εκπροσωπήσουμε τη βασιλεία του Θεού σε όλο τον κόσμο, και ζητάω...
Πείτε μου για το υπόβαθρο του Νταγκ. Από πού προέρχεται;
Πώς έφτασε σε αυτή την ισχυρή ιδέα κι έβαλε τόσο κόσμο στο όραμά του;
Πρέπει να μετριάσω αυτή τη δήλωση, συγγνώμη αν είπα κάτι λάθος,
αλλά δεν το ξεκίνησε ο Νταγκ.
Το ξεκίνησε ένας κύριος ονόματι Έιμπραχαμ Βερίντι από τη Νορβηγία.
Αν ανατρέξεις στην προέλευση της Οικογένειας,
είναι ξεχωριστοί με έναν μοναδικό τρόπο:
το κεντρικό όραμα με το οποίο ξεκινούν, η λεγόμενη "Ιδέα",
και τον ιδρυτή, Έιμπραχαμ Βερίντι.
Δεσμευόμαστε στην Αδελφότητα υπεύθυνων αντρών,
που έχουν ενωθεί για να προωθήσουν μια ηγεσία υπό τον Θεό.
Χριστιανοί γίνονται ηγέτες και κάνουν άλλους ηγέτες Χριστιανούς.
Ο Έιμπραχαμ ήταν αναπάντεχος ιδρυτής.
Ήταν Νορβηγός.
Η βιογραφία του λέγεται Μοντέρνος Βίκινγκ. Έτσι ήταν εμφανισιακά.
Όταν αγάπησα τον Ιησού Κι εκείνος αγάπησε εμένα
Αυτός είναι ο λόγος που ένιωσα τη νίκη
Ο Έιμπραχαμ μετανάστευσε στο Σιάτλ, αλλά εστίασε στους φτωχούς.
Συγκάλεσε ένα πρωινό,
όπου επιχειρηματίες προσεύχονταν για τις ανάγκες της πόλης.
Όταν έφτασα ως μετανάστης,
μου δόθηκε μια διαθήκη.
Έιμπραχαμ, καλό αυτό.
Αυτοί οι άντρες ενθάρρυναν τον Έιμπραχαμ
για το όραμά του για την ηγεσία υπό τον Θεό.
Υπήρχε ένα πολύ ισχυρό κίνημα προσευχής στη Νορβηγία,
από τότε που χτίστηκε η Βουλή της Νορβηγίας.
Ο Έιμπραχαμ εισήγαγε την ιδέα πολιτικών που προσεύχονται μαζί στην Ουάσινγκτον.
Τελικά μετακόμισε στην Ουάσινγκτον
για να ξεκινήσει ένα παρόμοιο κίνημα με πολιτικούς ηγέτες.
Ήρθε στην Ουάσινγκτον κι άρχισε να παίζει γκολφ
με τον αντιπρόεδρο, τον Χένρι Γουάλας.
Ένωσε Δημοκρατικούς και Ρεπουμπλικανούς
και προσευχήθηκαν μαζί για καλή ηγεσία.
Θυμάμαι να γυρνάω σπίτι
και να βρίσκω τις γυναίκες στα γόνατα,
να προσεύχονται για τους άντρες τους και να παρακαλούν τον Θεό.
"Βοήθησέ τους να γίνουν ηγέτες όπως τους προόριζε ο Θεός".
Το 1953, ανέλαβε ο πρόεδρος Αϊζενχάουερ.
Συναντήθηκαν με τον Ντουάιτ Αϊζενχάουερ
και του ζήτησαν να έρθει στο Πρωινό Εθνικής Προσευχής.
Χρειαζόμαστε πίστη, αυτοπεποίθηση, αφοσίωση.
Επιμονή. Πάντα επιμονή.
ΜΟΣΧΑ, ΕΣΣΔ
Τη δεκαετία του '50, είχαμε τον Ψυχρό Πόλεμο.
Ο Αϊζενχάουερ θεώρησε ότι ο Ψυχρός Πόλεμος είναι ιερός πόλεμος.
Είναι και ο Έιμπραχαμ προβληματισμένος.
Ο κομμουνισμός είναι ισχυρή ιδεολογία.
Μπορείς να τον θεωρήσεις άθεη αυτοκρατορία.
Πώς τον αντιμετωπίζουμε;
Χρειαζόμασταν κάτι εξίσου ισχυρό.
Η ιδέα ήταν
"Θα βάλουμε τους κατάλληλους άντρες σε θέσεις εξουσίας υπό τον Θεό
και θα τους δώσουμε την υποστήριξη που χρειάζονται.
Θα τους αγαπήσουμε".
Το πρώτο Πρωινό Εθνικής Προσευχής, που λαμβάνει χώρα το 1953,
αποτελεί κομβικό σημείο.
Ο Έιμπραχαμ έψαχνε σημαντικούς άντρες.
Ποιος ήταν πιο σημαντικός από τον πρόεδρο των ΗΠΑ;
Πήγαν στον Αϊζενχάουερ.
Η πρώτη του αντίδραση ήταν να αρνηθεί
λόγω της Πρώτης Τροπολογίας, του διαχωρισμού Εκκλησίας και Κράτους...
Αν ένας πρόεδρος εμφανιστεί σε χριστιανική εκδήλωση και τη στηρίξει,
αυτό είναι κάτι ανάρμοστο για έναν πρόεδρο.
Αλλά διαπιστώνει γρήγορα πόσο αποτελεσματικό είναι αυτό
εναντίον του Ψυχρού Πολέμου.
ΠΡΩΙΝΟ ΕΘΝΙΚΗΣ ΠΡΟΣΕΥΧΗΣ 1954
Αυτό το ετήσιο πρωινό είναι τελετή προς τιμήν του οργανισμού
που οργανώθηκε για πρώτη φορά στο Σιάτλ.
Πιστεύουμε ότι είναι απαραίτητο, για να διατηρήσουμε τις ελευθερίες μας,
να έχουμε δυνατούς και θαρραλέους θεοσεβούμενους ανθρώπους,
και πλήρη κινητοποίηση
όλων των πνευματικών δυνάμεων του έθνους.
Ευχαριστούμε.
Πέτυχε για τον Αϊζενχάουερ.
Βοήθησε στον αγώνα εναντίον του κομμουνισμού,
στον οποίο ο Θεός ήταν οπλισμένος.
Αλλά το Πρωινό Προσευχής ήταν πιθανόν ευνοϊκό για πολλούς λόγους.
Αναπτύσσονται σχέσεις.
Αναπάντεχες σχέσεις.
ΜΟΣΧΑ, ΕΣΣΔ 1986
ΤΟ ΠΡΟΓΡΑΜΜΑ ΤΟΥ ΚΟΜΜΟΥΝΙΣΤΙΚΟΥ ΚΟΜΜΑΤΟΣ ΤΗΣ ΣΟΒΙΕΤΙΚΗΣ ΕΝΩΣΗΣ
Σας λέω,
στη Ρωσία, πριν ανοίξει η πόρτα, είχαμε διώξεις.
Μπορεί να μπει η αστυνομία στο σπίτι σου στις τρεις το πρωί,
να ψάξει αν έχεις τη Βίβλο και...
να σε συλλάβει.
Μεγάλωσα σε μια διωκόμενη εκκλησία. Με συνέλαβαν δύο φορές.
Πέρασα 30 μέρες στη φυλακή.
Έχασα τη δουλειά μου ως μηχανικός
και ήμουν άνεργος για έναν χρόνο επειδή ήμουν Χριστιανός.
Ήμουν Βαπτιστής. Εχθρός του κράτους.
Μεγάλωσα σε ένα περιβάλλον στο οποίο ο κόσμος με μισούσε
γιατί δεν ήμουν άθεος,
όπως η πλειονότητα στη χώρα μου τότε.
Απόψε, ο ορίζοντας της Μόσχας πλημμύρισε από τον ήχο των εορτασμών.
Και μετά, σιωπή.
Συγκλονιστική ακινησία,
καθώς το πλήθος τιμούσε τα θύματα του πραξικοπήματος.
Το τέλος της Σοβιετικής Ένωσης ήταν μια ενδιαφέρουσα περίοδος,
γιατί μεγαλώσαμε σε περιβάλλον
που απαγόρευε να συναντηθείς με ξένους.
Επομένως, μας ενδιέφερε οτιδήποτε ήταν αμερικάνικο.
Οι Αμερικανοί ήταν σαν εξωγήινοι.
Δόξα, δόξα, αλληλούια
Η αλήθεια Του θριαμβεύει
Στις αρχές του '90, πολλοί Ευαγγελικοί ήρθαν στη Ρωσία.
Όχι μόνο ο Μπίλι Γκράχαμ.
Μου ζήτησαν να σας πω
ότι αυτό μάλλον είναι το μεγαλύτερο κοινό στην ιστορία της Ρωσίας!
Πολλοί Ρώσοι έχουν πνευματικά ενδιαφέροντα.
Υπάρχει ελπίδα για εσάς;
Για την οικογένεια και τους φίλους σας;
Διάβασα τις προάλλες στην εφημερίδα ότι περισσότεροι Ρώσοι
πιστεύουν στον Σατανά παρά στον Θεό.
Το πρώτο που ρώτησαν είναι "Τι είναι αυτός ο Θεός;"
Ζούμε σε διαφορετική κοινωνία.
Όποτε μιλάω σε Αμερικανούς για τον Χριστιανισμό, λένε
"Οι Χριστιανοί αποδυναμώνονται. Δεν είμαστε πια χριστιανική χώρα".
Λέω "Όχι, δεν ξέρετε τι λέτε. Είστε χριστιανική χώρα.
Αυτό το ηθικό και δεοντολογικό σύστημα εμπότισε την κοινωνία σας.
Ίσως δεν το δηλώνετε, αλλά ακόμα το χρησιμοποιείτε.
Εμείς δεν το έχουμε".
Πρώτο θέμα: διαφθορά. Είναι τεράστιο πρόβλημα.
Έτσι λειτουργεί η ρωσική κοινωνία.
Το μόνο μέλλον και η μόνη ελπίδα
είναι κάποιος που θα τους παρουσιάσει
τις αξίες στις οποίες μπορούν να πιστέψουν.
Το 2000,
με κάλεσαν για πρώτη φορά
στο Πρωινό Εθνικής Προσευχής στην Ουάσινγκτον.
Πήγα και δεν κατάλαβα τίποτα.
Κυρίες και κύριοι,
ο Πρόεδρος των Ηνωμένων Πολιτειών και η Πρώτη Κυρία.
Ήταν ο Μπιλ Κλίντον.
Ήταν εκεί και η Χίλαρι Κλίντον και πολλοί σημαντικοί άνθρωποι,
μέλη του Κογκρέσου και γερουσιαστές. Ήταν μια ολοκαίνουργια εμπειρία,
οπότε δεν καταλάβαινα περί τίνος πρόκειται.
Κάθομαι στο ίδιο τραπέζι με έναν πρωθυπουργό ευρωπαϊκής χώρας
και μου φέρεται σαν να είμαι αδελφός του,
δίπλα μου είναι ένα μέλος του Κογκρέσου,
που μου φέρεται επίσης σαν αδελφός.
Μετά ήταν η πρώτη φορά που πήγα στο Κάπιτολ Χιλ,
σε μια ομάδα μελέτης της Βίβλου με μέλη του Κογκρέσου και της Γερουσίας,
και μιλούσαν πολύ ανοιχτά.
Έπειτα, γνώρισα τον Νταγκ Κόου.
Την πρώτη φορά,
είχα την εντύπωση ότι μοιάζει με νονό.
Είχε μεγάλη επιρροή, ο κόσμος τον σέβεται,
και όλοι μας δείχνουμε αυτόν τον σεβασμό.
Μου μιλούσε σαν να ήμουν φίλος του.
Σαν να γνωριζόμαστε χρόνια.
Είχε αυτό το ταλέντο
να παρουσιάζεται ως φίλος κι εν Χριστώ αδελφός.
Οπότε, εντυπωσιάστηκα.
ΚΕΔΡΟΙ ΑΡΛΙΝΓΚΤΟΝ, ΒΙΡΤΖΙΝΙΑ
Ο Έιμπραχαμ Βερίντι ήταν εξαιρετικός άντρας
με τον οποίο συνεργαζόμουν για χρόνια.
Τον αγαπούσα σαν πατέρα.
Το 1969, ο Έιμπραχαμ Βερίντι πεθαίνει. Πηγαίνει στον παράδεισο.
Τίθεται το ερώτημα,
εφόσον τον έχρισε ηγέτη ο Θεός,
ποιος θα είναι ο διάδοχος;
Υπάρχουν πολλοί σημαντικοί υπαρχηγοί,
γηραιότεροι άντρες με κατορθώματα
που είναι χρόνια στο κίνημα.
Έχουν μεγάλο εγωισμό, και θέλουν να κάνουν την παρουσία τους αισθητή.
Κι ένας νέος, αμήχανος τύπος από το Όρεγκον,
χωρίς κύρος και κατορθώματα,
ανελίσσεται στις βαθμίδες της Αδελφότητας.
Πολλοί παρατήρησαν τον ήρεμο τρόπο του.
Και ο Νταγκ Κόου ανέβηκε στην κορυφή.
Άκουγε περισσότερο από όσο μιλούσε.
Αυτό ήταν το σήμα κατατεθέν του.
Οι περισσότεροι Ευαγγελικοί δεν είναι έτσι. Ούτε οι πολιτικοί.
Αλλά ο Νταγκ Κόου ήταν έτσι.
Ίσως το πιο σημαντικό έργο δεν είναι να κηρύττεις
σε 1.000, 10.000 ή 100.000 ανθρώπους,
αλλά να πηγαίνεις στο σπίτι κάποιου και να κάθεστε στη βεράντα,
και με τις πράξεις και τα λόγια σου
να καταλήγεις να τον αγαπάς.
Ο Νταγκ ήθελε να μείνει στα παρασκήνια.
Δεν ήθελε να τον αναφέρουν.
Ούτε την οικογένειά του ήθελε να αναφέρουν.
Πίστευε στη διδαχή ότι,
αν πρόκειται για τη σάρκα μας,
ή για τη δόξα και τη δημοτικότητά μας,
τότε εμποδίζουμε αυτό που ήθελε ο Ιησούς να καταφέρει,
οπότε αποσύρθηκε από αυτό.
Αυτό ίσως να οδήγησε σε μια περίοδο ηρεμίας
και ο κόσμος να νόμιζε ότι κάτι κρύβει.
Η Οικογένεια του Θεού δρα αόρατα σε όλο τον κόσμο.
ΣΚΕΨΕΙΣ ΑΝΑΔΙΟΡΓΑΝΩΣΗΣ
Κι εξαπλώνεται αόρατα.
Λένε ότι η Μαφία
διατηρεί την οργάνωσή της αόρατη.
Όσο πιο αόρατη είναι η οργάνωσή σου, τόσο περισσότερη επιρροή θα έχει.
Γύρω στον θάνατο του Έιμπραχαμ, το 1969,
ο Νταγκ άρχισε να αποδομεί την οργάνωση
και να την κάνει πιο αόρατη.
Να μη μοιάζει με οργάνωση, αλλά με δίκτυο φίλων.
Όταν ξεκίνησε, ακολούθησαν τον δρόμο άλλων ιερατείων.
Είχαν λογότυπο
και τα γνωρίσματα κάθε άλλου θρησκευτικού ιερατείου.
Για την ακρίβεια, λέγονταν ΔΧΗ,
δηλαδή Διεθνής Χριστιανική Ηγεσία.
Το ξεφορτώθηκαν αυτό.
Άλλαξε διάφορα ονόματα.
Για πολύ καιρό λεγόταν Διεθνής Χριστιανική Ηγεσία.
Όπως και Ίδρυμα Αδελφότητας.
Αλλά ο Νταγκ καταλαβαίνει πόσο σημαντικό είναι
να το αποκαλούν μεταξύ τους Οικογένεια.
Αναδιαμόρφωσε την οργάνωση όπως ήθελε,
κι έπαψε να έχει μορφή.
Είναι μια ισχυρή μεταμόρφωση, μέχρι τις μικρές λεπτομέρειες.
ΜΗ ΟΡΓΑΝΩΣΗ
Βλέπετε ένα παράδειγμα στο Πρωινό Εθνικής Προσευχής.
Πλέον, δεν προσκαλείσαι σε Πρωινό Εθνικής Προσευχής
από την οργάνωση, αλλά από ένα μέλος του Κογκρέσου.
Όταν ρωτούσα τον κόσμο στο Πρωινό Προσευχής ποιος το διοργανώνει,
έλεγαν το Κογκρέσο.
Όταν ρώτησα τον Νταγκ γιατί αποκρύπτει τον ρόλο του,
είπε κάτι σαν "Αν ο κόσμος ήξερε ότι είμαστε εμείς, λες να ερχόταν;"
Όταν ήρθα στο Πρωινό Προσευχής,
σκεφτόμουν πως μοιάζει
να είναι εγκεκριμένο από το κράτος.
Έμοιαζε σαν το Κογκρέσο να ευνοεί τον Χριστιανισμό.
Η εντύπωση που δίνει
σε κάνει να έχεις απορίες σχετικές με την Πρώτη Τροπολογία
και τα ασαφή όρια μεταξύ Εκκλησίας και Κράτους.
Η κεντρική ιδέα προέρχεται από το 1953.
Η ιδέα ήταν "Θέλουμε μια δημόσια τελετή
που αφιερώνει τις Ηνωμένες Πολιτείες στον Ιησού".
Όλοι οι πρόεδροι έχουν πάει.
Νομίζεις ότι πας σε μια επίσημη δεξίωση.
Υπάρχει εναρκτήρια ομιλία, προσευχή.
Εκατοντάδες σεβαστοί ηγέτες του κράτους
έχουν συγκεντρωθεί εδώ στο όνομα του Ιησού Χριστού.
Ο Νταγκ Κόου δεν μιλάει.
Είναι πάντα εκεί.
Μια στο τόσο, κάποιος του γνέφει.
Αυτό το πρωινό είναι το αποτέλεσμα διαρκούς διακριτικής διπλωματίας...
Δεν θα έλεγα μυστικής διπλωματίας,
αλλά διακριτικής,
ενός πρέσβη της πίστης, του Νταγκ Κόου, τον οποίο χαιρετίζω.
Από το πρώτο Πρωινό Προσευχής που πήγα, έβλεπα την παγκόσμια επιρροή του Νταγκ.
Συναντούσε κόσμο από παντού.
Και διαπιστώνεις ότι αυτός ο άνθρωπος τα ενορχηστρώνει όλα.
Έχει βάλει το χέρι του παντού, μέχρι και στον καθαρισμό των πιρουνιών.
Μέσα από το Πρωινό Εθνικής Προσευχής, είναι αδύνατον να υπερβάλεις
όσον αφορά την επιρροή και πρόσβαση της Οικογένειας σε πολλές κυβερνήσεις.
Από εκεί, όλα ευδοκίμησαν.
Κάθε αρωγή, κάθε δραστηριότητα,
προερχόταν από τη δύναμή της και την επιρροή της στον κόσμο.
Υπάρχει κάποιο έργο
που ο Ιησούς περιμένει να κάνει κάθε άτομο εδώ;
Σε ποιο κοινό έργο συμμετέχουμε όλοι,
μαζί ή ατομικά;
Η Αδελφότητα ενδιαφέρεται για κάθε χώρα του κόσμου.
Θα ήθελαν να έχουν ένα ενεργό κίνημα Πρωινής Προσευχής
σε κάθε έθνος.
Θέλω να ξεκινήσει Πρωινά Προσευχής σε όλα τα έθνη.
Να έχει ομάδες που προσεγγίζουν ηγέτες.
Έτσι, όλο το έθνος θα επηρεαστεί από τον Χριστό,
και όλοι οι άνθρωποι θα πλησιάσουν τον Χριστό.
Σιγά σιγά, θα μοιραστούμε
αυτό που έχουμε κοινό στην καρδιά και το μυαλό μας.
Το έργο του Θεού, η πίστη στον Υιό,
θα φτάσει κάθε έθνος του κόσμου.
Ταξίδεψα με τον Νταγκ σε ένα Πρωινό Προσευχής στην Ιαπωνία
και είδα την επιρροή του εκεί.
Τότε άρχιζα να βλέπω
ότι η επιθυμία του Νταγκ ήταν να επεκταθεί πέρα από την Ουάσινγκτον
και να κάνει τον κόσμο παγκοσμίως να δεχθεί όσα είχε χτίσει.
Είναι σαφές ότι είχαν όραμα,
ότι μέσω των διασυνδέσεών σου με ισχυρούς ανθρώπους
μπορούσες να κηρύξεις το Ευαγγέλιο σε όλον τον κόσμο, και αυτό ήταν μόνιμο.
ΔΕΧΟΜΑΣΤΕ ΤΟΥΣ ΠΡΟΣΦΥΓΕΣ
Υπάρχουν κάποιες δηλώσεις...
Για παράδειγμα, λες ότι η Αδελφότητα δεν έχει κεφαλαίο άλφα.
Αλλά ο Πρόεδρος ευχαριστεί τον Νταγκ Κόου.
Δώσε μας λίγες περισσότερες πληροφορίες, τι σημαίνει να μην είσαι μια οργάνωση,
αλλά να είσαι οργανωμένος.
Νομίζω ο Ιησούς ήταν που είπε "Μην αποκαλείς κανέναν ηγέτη".
Είμαστε άνετοι με το γεγονός ότι είναι κάπως αόρατο.
Ο Νταγκ δεν ήθελε να ιδρύσει οργάνωση.
Μπορώ να πω ότι τον ήξερα καλά.
Πριν από 44 χρόνια, ζήτησα από τη μεγάλη του κόρη να με παντρευτεί,
χωρίς να έχω ιδέα πού μπλέκω.
Βασικός μου στόχος είναι η πρώην Σοβιετική Ένωση,
την οποία επισκέπτομαι τα τελευταία 52 χρόνια.
Μιλάω Ρώσικα.
Αλλά έχω έναν μακρόχρονο έρωτα με εκείνη την πλευρά του κόσμου,
όπου με έστειλε ο Κύριος ως φοιτητή στην Αδελφότητα Εθνικής Άμυνας το 1965.
Και χορογραφούν όλα όσα κάνουμε.
Είχες καθοδηγητή, ήταν πολύ περιορισμένα.
Αλλά τις νύχτες, πήγαινα στο πάρκο.
Και φυσικά, ήξερα Ρώσικα, οπότε μιλούσα σε παιδιά.
Και με ρωτούσαν...
"Πιστεύεις στον Θεό;" και τους έλεγα για τον Ιησού.
Και ανακάλυψα ότι λαχταρούσαν να τον γνωρίσουν.
Έτσι ξεκίνησε μια περιπέτεια χρόνων.
Ήταν το 2008, νομίζω,
όταν ο Νταγκ Μπέρλι επισκέφθηκε τη Μόσχα και μοιράστηκε το ίδιο όραμα
που είχε ο Νταγκ Κόου για το Πρωινό Προσευχής.
Εκείνο τον καιρό άρχισα να συναντώ μέλη της ρωσικής βουλής.
Τη λέμε Κρατική Δούμα.
Έχουμε τέσσερα βασικά πολιτικά κόμματα στη Ρωσία.
Δεν είναι καλοί φίλοι.
Τσακώνονται συνέχεια στην Κρατική Δούμα, ενίοτε πιάνονται στα χέρια.
Ήταν μεγάλο ρίσκο για εμάς να καλέσουμε εκπροσώπους
από διαφορετικά κόμματα στο Πρωινό Βουλευτικής Προσευχής.
Την πρώτη φορά που συναντηθήκαμε, άρχισαν να τσακώνονται
σχεδόν για μία ώρα.
Σκέφτηκα "Αυτό ήταν, δεν θα ξανάρθουν".
Αλλά ο Θεός είναι θαυματουργός
και τον επόμενο μήνα τους ξανακαλέσαμε και ήρθαν.
Όλοι τους. Για πρώτη φορά διάβασαν από τη Γραφή.
Μέτα έκαναν ερωτήσεις πάνω σε αυτό που διαβάσαμε.
Αρχίσαμε να μιλάμε για πνευματικά θέματα.
Το κάναμε κάθε μήνα για κάποια χρόνια.
Πλέον, έχουμε ανθρώπους που βρίσκονται σε υψηλές θέσεις στη Βουλή.
Αν θέλουμε να αλλάξουμε την κοινωνία, πρέπει να ξεκινήσουμε από την κορυφή.
Πρέπει να εξηγήσουμε στους ηγέτες
ότι είναι σημαντικό να έρθουν θετικές αλλαγές στη ρωσική κοινωνία.
Δηλώνουμε ότι στηρίζουμε τις παραδοσιακές οικογενειακές αρχές,
ότι μπορούμε να εισάγουμε ηθικές και δεοντολογικές αξίες.
Η ομιλία μου σήμερα αφορά τις παραδοσιακές οικογενειακές αρχές
Είναι ένας θεσμός που καθιέρωσε ο Θεός. Είναι μια ένωση ενός άντρα με μια γυναίκα.
Όλοι οι παρευρισκόμενοι στηρίζουν αυτή την άποψη, και θα τη στηρίζουν.
Ο κύριος Τόρσιν
παρευρίσκεται στο Πρωινό Εθνικής Προσευχής στη Ρωσία συνεχώς.
Ανησυχεί για τις παραδοσιακές οικογενειακές αρχές.
Ο Αλεξάντερ Τόρσιν είναι ένας Ρώσος πολιτικός με επιρροή...
που επισκεπτόταν συχνά τις ΗΠΑ
κι εμφανιζόταν σε συντηρητικούς χριστιανικούς κύκλους.
Ήταν και σε ένα ρωσικό Πρωινό Προσευχής με τη Μαρία Μπούτινα.
Η Μαρία Μπούτινα είναι Ρωσίδα υπήκοος
που δρούσε υπό τις οδηγίες του Τόρσιν.
Ήρθε στις Ηνωμένες Πολιτείες
κι εμφανιζόταν με επιφανείς πολιτικούς.
Συντηρητικούς, γενικά.
Αλλά αυτές οι διασυνδέσεις
είχαν διαμορφωθεί σε θρησκευτικό πλαίσιο πριν από την Μπούτινα.
Όταν διαλύθηκε η Σοβιετική Ένωση,
ο Νταγκ Κόου επισκέφθηκε 16 χώρες σε 16 μέρες και συνάντησε τους ηγέτες.
Λίγα χρόνια αργότερα, ο Αλεξάντερ Τόρσιν,
που είχε στενές σχέσεις με τον Πούτιν,
ήρθε στον Νταγκ και είπε "Τώρα χρειάζομαι τη βοήθειά σου.
Θέλουμε να συναντηθούν κάποιοι ηγέτες.
Πιστεύουμε ότι μόνο εσύ μπορείς να τους φέρεις μαζί".
Είχε πολύ άγχος, και όπως κάθισαν,
άρχισε να κολακεύει τον Νταγκ, έλεγε
"Ξέρουμε ότι είσαι ο πιο ισχυρός άνθρωπος στον κόσμο"
και ο Νταγκ είπε αμέσως
"Διαφωνώ με αυτή την περιγραφή. Είμαι απλά ένας φίλος".
Και τότε ο Νταγκ πήρε το ρολόι του και το έδωσε στον Τόρσιν.
Και ο Τόρσιν έβγαλε το ρολόι που φορούσε και είπε
"Ο Πούτιν μού έδωσε αυτό το ρολόι,
αλλά πλέον θα φοράω αυτό το αμερικάνικο".
Γύρω στο 2012, στις αρχές της τρίτης θητείας του Πούτιν,
άρχιζες να βλέπεις την πολιτική γραμμή σε κάποια υποσύνολα
συντηρητικών Ευαγγελικών Χριστιανών στις Ηνωμένες Πολιτείες.
Από εκεί που θεωρούσαν τους Ρώσους τρομερό κακό,
πλέον είναι σύμμαχοι για συντηρητικές θέσεις.
Ποιος είναι;
Ποιος πρόεδρος είναι το λιοντάρι του Χριστιανισμού,
ο υπερασπιστής των χριστιανικών αρχών;
Κοιτάζω τη Ρωσία.
Τη Ρωσία, τον Πούτιν, την Ορθόδοξη Ρωσική Εκκλησία
που πλέον έχουν αναδειχθεί ως ηθικοί ηγέτες του κόσμου.
Ήμουν σαφής. Στήριζα τον Πούτιν
στην απόφασή του να προστατεύσει το έθνος του,
και το Κογκρέσο μας πρέπει να κάνει περισσότερα.
Ο πρόεδρος που καλεί το έθνος του να εστερνιστεί ξανά την ταυτότητά του
ως έθνος με χριστιανικές αρχές...
Ως προστάτες της ηθικής αλήθειας.
Βλαντιμίρ Πούτιν, ο πρόεδρος της Ρωσίας.
ΤΑΙΝΙΑ ΤΗΣ ΑΔΕΛΦΟΤΗΤΑΣ
Αυτός είναι ο χάρτης της Ευρασίας.
Η Οικογένεια ξεκινά ως αντικομμουνιστική...
και πάντα σκέφτεται τη Ρωσία
ακόμα κι όταν ήμουν στο Άιβανγουολντ,
τα αδέλφια μιλούσαν για ένα παρόμοιο σπίτι στη Μόσχα.
Η ευρύτερη εικόνα είναι ο τρόπος με τον οποίο
το Πρωινό Εθνικής Προσευχής συγκεκριμένα έπαιξε έναν ρόλο
στη σύναψη συμφωνιών χωρίς τη δημοκρατία παρούσα.
Ανακύπτει το ερώτημα:
είναι ενήμεροι ή ανυποψίαστοι συνεργοί
σε όσους δεν ενδιαφέρονται για τον Ιησού και θέλουν απλά να έχουν πρόσβαση;
Αυτό είναι από το Πρωινό Εθνικής Προσευχής του 2018.
Να το εισιτήριο. Μοιάζει με εισιτήριο του Γουίλι Γουόνκα.
66ο ΠΡΩΙΝΟ ΕΘΝΙΚΗΣ ΠΡΟΣΕΥΧΗΣ
Ορίστε η πρόσκληση. Λέει
"Αγαπητοί φίλοι, είναι τιμή μας να σας καλωσορίσουμε
στο 66ο ετήσιο Πρωινό Εθνικής Προσευχής".
Έχουμε αποσπάσματα από πρώην προέδρους.
Ο Αϊζενχάουερ, ο Τζον Κένεντι, ο Νίξον.
Στην αρχή, για να μη νομίζουμε ότι κρύβουν τίποτα, έχουν την ιστορία.
"Η συγκέντρωση στην οποία συμμετέχετε σήμερα
έχει τις ρίζες της σε ένα τοπικό όραμα.
Τον Απρίλιο του 1935, 19 επιχειρηματίες στο Σιάτλ
συναντήθηκαν για να αντιμετωπίσουν μια κρίσιμη κατάσταση στη ζωή της πόλης".
Αυτό ισχύει, ξεκίνησε το 1935.
Δεν αναφέρει ότι η κρίση ήταν οργανωμένη εργασία.
ΑΝΕΡΓΟΣ ΖΗΤΩ ΟΠΟΙΑΔΗΠΟΤΕ ΔΟΥΛΕΙΑ
Στο Σιάτλ, μέχρι τη δεκαετία του '30, ο Έιμπραχαμ έκανε καλές πράξεις.
Είχε ηγετική θέση στην εταιρία Goodwill.
Δούλευε για τους φτωχούς.
Ο Έιμπραχαμ είδε την ανέχεια της οικονομικής ύφεσης.
Κάθε μέρα, ο κόσμος έλεγε
"Δεν θα βασιστούμε σε όσα μας δίνονται.
Θα οργανωθούμε και θα τα μοιραστούμε μέσω οργανωμένης εργασίας".
Το 1934, έγινε γενική απεργία σε όλη τη δυτική ακτή.
Έρχεται ο στρατός. Εμφανίζονται πολεμικά πλοία.
Γινόταν ανταρτοπόλεμος.
Έβλεπα παντού εικόνες που μου ράγιζαν την καρδιά.
Υπονομευτικές δυνάμεις είχαν τον έλεγχο. Η κατάσταση είχε κατασταλεί.
Τι να κάναμε; Ποιος θα αναλάμβανε να βελτιώσει τα πράγματα;
Εκείνη την εποχή, είχε αρχίσει να έλκεται από ηγέτες της βιομηχανίας.
Κατέληξε στο συμπέρασμα ότι τα σωματεία είναι οι εχθροί
και επιτελούν το έργο του Σατανά.
Συγκεντρώνει 19 βιομηχάνους, ηγέτες στις επιχειρήσεις.
Πιστεύουν συλλογικά
ότι ο πλούτος τους πρέπει να προστατευτεί δια της βίας,
και ότι η βία θα είναι πιο αποτελεσματική με τη στήριξη του Θεού.
Ξεκίνησε με μια συνάντηση 19 επιχειρηματιών.
Αναγνωρίστηκε ένας νέος σκοπός.
Η παραγωγή χριστιανικής ηγεσίας.
Προέκυψε νέα δύναμη καθώς άντρες άρχισαν να υπακούν τον Θεό.
Από τη συνάντηση δημιουργείται η αποκαλούμενη Νέα Τάξη Πραγμάτων.
Έτσι ξεκίνησε το κίνημα των Πρωινών Προσευχής,
όπου οι άντρες συγκεντρώνονταν και προσεύχονταν
ώστε ο Θεός να αναδείξει ηγέτες από την ομάδα τους.
Από αυτή την ομάδα προήλθαν ο δήμαρχος της πόλης και ο κυβερνήτης της πολιτείας.
Διάλεξαν έναν από την ομάδα, τον Άρθουρ Λάνγκλι.
Τον εξέλεξαν δήμαρχο, και μετά τον εξέλεξαν κυβερνήτη.
Διέλυσε την εργατική τάξη.
Οι New York Times απόρησαν
με τον αφανισμό της αριστεράς στην Ουάσινγκτον.
Μετά τη διαμάχη, ο Θεός κατεβαίνει και του μιλάει.
Λέει "Ξέρεις ποιο είναι το πρόβλημα, Έιμπραχαμ;
Ο Χριστιανισμός ασχολείται τόσο καιρό με τον όχλο.
Πρέπει να ενισχύσουμε τους ανθρώπους
που με τον δυναμισμό τους θα αποκαταστήσουν τον νόμο και την τάξη".
Δύναμη.
Ο Χριστιανισμός δεν είναι αδύναμος.
Κατάρα στους δειλούς, τα βουτυρόπαιδα, τους αναποφάσιστους και τους χασομέρηδες
που αναφέρουν το όνομα του Χριστού
και δεν αναγνωρίζουν ότι όλα είναι πιθανά
για όποιον πιστεύει με τόλμη και θάρρος.
Βάλε την πανοπλία του Θεού.
Αυτό είναι το Πρωινό Προσευχής.
Αυτό προσφέρει σε όσους παρευρίσκονται.
Δεν μπορείς να αγοράσεις εισιτήριο για το Πρωινό Προσευχής.
Σε προσκαλούν.
Είναι σκόπιμο αυτό.
Σε μια οικογένεια, δεν αγοράζεις εισιτήριο για να πας στο δείπνο ενός φίλου.
Σε προσκαλεί.
Με άλλα λόγια, το παν είναι οι σχέσεις.
Αυτό είναι σκόπιμο. Αυτό ήταν το ζήτημα από την αρχή.
Αυτό ήταν το όνειρο του Βερίντι.
Δεν θα έπρεπε να λέγεται Πρωινό Προσευχής. Στην πραγματικότητα, υπό μια έννοια...
μπορεί να είναι εκδηλώσεις που διαρκούν μια εβδομάδα,
ειδικά για να ικανοποιήσουν κάποιους από τους διεθνείς καλεσμένους,
με την ελπίδα να συνάψουν σχέσεις που θα διατηρήσουν μετά τον αποχωρισμό.
Είναι σαν διήμερο υπερθέαμα.
Γίνονται 25 διαφορετικές συναντήσεις,
με διαφορετικούς τρόπους, στις οποίες μπαινοβγαίνεις,
κατά τη διάρκεια του πρωινού.
Υπάρχει Πρωινό Προσευχής της Μέσης Ανατολής την Τετάρτη.
Το μεσημέρι της Τετάρτης, διεθνές γεύμα.
Και το βράδυ της Τετάρτης, τοπικά δείπνα.
Το πρωί της Πέμπτης είναι το Πρωινό Προσευχής.
Το μεσημέρι, έχουμε το ηγετικό γεύμα.
Το βράδυ, έχουμε οικογενειακό δείπνο.
Μερικές φορές, ο κόσμος ξεκινά μέρες πριν και συνεχίζει μέχρι το σαββατοκύριακο.
Το οργανώνουν ώστε οι ηγέτες να προσευχηθούν μαζί,
αλλά και για να μιλήσουν για δουλειές και να κάνουν διασυνδέσεις.
Για να εξαπλώσουν την επιρροή τους.
Αν πας σε ένα Πρωινό, θα συναντήσεις ξένους ηγέτες κρατών,
μέλη Κογκρέσου, επιχειρηματίες.
Πολλοί παρευρισκόμενοι το βλέπουν έτσι.
Ένας λομπίστας, ένας πρώην πρέσβης των ΗΠΑ,
ανέλαβε να κανονίσει μια συνάντηση μεταξύ του Τραμπ και του προέδρου του Τσαντ.
Η αμοιβή ήταν 220.000 δολάρια.
Μέσα στην Οικογένεια, είναι η πιο ανοιχτή πύλη.
Όχι μόνο το πρωινό.
Είναι μια ανεπίσημη διοργάνωση λόμπινγκ που διαρκεί μια εβδομάδα.
Όπως είπε ένας Ευαγγελικός ηγέτης,
"Πολλοί το χρησιμοποιούν για είσοδο, και καταφέρνουν να μπουν".
Όσο περισσότερο ερευνούσα το Πρωινό Εθνικής Προσευχής
και την Αδελφότητα,
έγινε φανερό
ότι αν ήμουν από άλλη χώρα και είχα δόλιους σκοπούς,
αυτήν ακριβώς τη συνάντηση θα ήθελα να εκμεταλλευτώ.
Φαίνεται ότι οργανώνεται
ώστε να μπορεί κάποιος να μπουκάρει σε μια αίθουσα, που λέει ο λόγος,
και να βρίσκεται κοντά στην εξουσία.
Το 2018, πρόσεξα ότι υπήρχε μια δυσανάλογα μεγάλη ομάδα
περίπου 60 Ρώσων που σκόπευαν να παρευρεθούν.
ΠΡΩΙΝΟ ΕΘΝΙΚΗΣ ΠΡΟΣΕΥΧΗΣ ΟΥΑΣΙΝΓΚΤΟΝ
Φέτος, καλέσαμε 40 νεαρούς επαγγελματίες από τη Ρωσία
κι άρχισα να λαμβάνω μηνύματα από όλη τη χώρα.
"Τι γίνεται με τη ρωσική συνωμοσία;"
Και είπα "Υπάρχει τρομερή συνωμοσία.
Είναι οι Ρώσοι και ο Ιησούς. Αυτή είναι η συνωμοσία".
Πώς σας φαίνεται αυτό;
Υπήρχαν και άλλοι παράγοντες, όπως ο Αλεξάντερ Τόρσιν,
που προσπαθούσα να μάθω
αν ήταν καλεσμένος στο Πρωινό Προσευχής του 2018,
και τελικά ήταν.
Λίγους μήνες αργότερα, επήλθαν νέες κυρώσεις για Ρώσους,
συμπεριλαμβανομένου του Τόρσιν.
Κατηγορήθηκε ότι είχε πολλές διασυνδέσεις με ξέπλυμα χρημάτων
και οργανωμένου εγκλήματος στη Ρωσία.
Έγινε και μια προσπάθεια ώστε ο Τόρσιν να συναντηθεί με τον Τραμπ,
αλλά ακυρώθηκε τελευταία στιγμή.
Την Αδελφότητα δεν τη νοιάζει ποιος έρχεται
ή ποιον θα συναντήσουν όταν πάνε.
Τους ενδιαφέρει κυρίως η ανάπτυξη σχέσεων
μεταξύ ισχυρών ανθρώπων.
Έτσι διαπίστωσα
ότι το Πρωινό Προσευχής είναι ένας μέρος που μπορώ να εκμεταλλευτώ.
Πήγα πιο βαθιά. Προσπάθησα να μιλήσω στον Νταγκ Μπέρλι,
και τελικά ανακάλυψα
ότι την προηγούμενη χρονιά μίλησε σε ένα ρωσικό Πρωινό Προσευχής...
μαζί με τον Αλεξάντερ Τόρσιν.
Και μετά έσκασε η κατάθεση.
Έκτακτα νέα:
Το Υπουργείο Δικαιοσύνης κατηγορεί Ρωσίδα πράκτορα ότι δημιουργεί ένα δίκτυο
μεταξύ της Ρωσίας και των ΗΠΑ,
ώστε η Ρωσία να εισχωρήσει στη λήψη αποφάσεων της Αμερικής.
Η Μαρία Μπούτινα κατηγορήθηκε ως πράκτορας που συνωμοτούσε
για τη Ρωσική Ομοσπονδία
χωρίς να εγγραφεί στο Υπουργείο Δικαιοσύνης,
το οποίο είναι έγκλημα.
Αυτό στην ουσία σημαίνει
ότι ήταν εμφανής ακτιβίστρια οπλοκατοχής στις ΗΠΑ
και φαίνεται, σύμφωνα με αξιωματούχους της Αστυνομίας,
ότι προσπάθησε να εισχωρήσει στο Πρωινό Εθνικής Προσευχής.
Η Αμερική θα επιτύχει. Ίσα δικαιώματα για κάθε άντρα, γυναίκα και παιδί.
Η σύνδεση της Μπούτινα με τον Τόρσιν είχε ήδη αναφερθεί,
οπότε συμπεραίνει κανείς πως όταν βλέπεις μερικά από τα μηνύματα
μεταξύ εκείνης και του μέντορά της, ο Τόρσιν την καθοδηγεί.
Η Μπούτινα κατάφερε να φέρει εκπροσώπους Ρώσων εθνικιστών το 2017
στο Πρωινό Εθνικής Προσευχής,
ανθρώπους που περιγράφονταν ως ισχυροί πολιτικοί σύμβουλοι του Πούτιν,
αλλά και δημάρχους και προέδρους πανεπιστημίων.
Έπειτα, ευχαρίστησε έναν ανώνυμο διοργανωτή του Πρωινού Εθνικής Προσευχής
που της επέτρεψε να φέρει τους εκπροσώπους
και για την πολύ μυστική συνάντηση που έλαβε χώρα μετά.
Όσοι μελετούν το Πρωινό Προσευχής
ξέρουν ότι είναι σύνηθες
να έχεις μια μυστική συνάντηση κατά τη διάρκεια του Πρωινού.
Και όλα αυτά τα έκανε
με σκοπό να δημιουργήσει ένα δίκτυο επικοινωνιών
για πολιτικό κέρδος.
Ειδικά για ρωσικό πολιτικό κέρδος.
Η σπουδαία ιστορία του Χριστιανισμού
και όσα έχουμε κοινά...
Όταν μιλάμε για ρωσικές και αμερικανικές σχέσεις,
το ζητούμενο είναι ο Χριστιανισμός στις δύο χώρες.
Στη Ρωσία, πάνω από το 70% του πληθυσμού είναι Χριστιανοί
και υπάρχουν ελάχιστες άλλες θρησκείες.
Βλέπω ότι, όπως και οι Ρώσοι, δεν καταλαβαίνω πώς φταίει εκείνη.
Προσπαθούσε να χτίσει μια σχέση μεταξύ Ρωσίας και Αμερικής και...
δεν είναι μυστικό ότι έχουμε την πιο απαίσια σχέση
στο ιστορικό των ρωσοαμερικανικών σχέσεων τώρα,
και γιατί είναι λάθος...
Ποιο είναι το έγκλημα, που θέλουμε να βελτιώσουμε τη σχέση; Δεν ξέρω.
Αν ήταν κατάσκοπος, ήταν μόνο κατάσκοπος,
με την έννοια ότι ο σκοπός της δεν ήταν μόνο να πλησιάσει
αμερικανικές πολιτικές ομάδες επειδή τις συμπαθούσε.
Το έκανε, σύμφωνα με την κατάθεση,
για να επηρεάσει την αμερικανική πολιτική.
Κάποιοι θα θυμάστε ότι πριν από τέσσερις εβδομάδες,
μια νεαρή Ρωσίδα,
η Μαρία Μπούτινα, συνελήφθη και κρατείται χωρίς δυνατότητα εγγύησης.
Μπορεί να μη δηλώνεται στην κατάθεση
το ανώνυμο άτομο στο Πρωινό Εθνικής Προσευχής,
ο ανώνυμος διοργανωτής του Πρωινού Προσευχής,
αλλά είναι δύσκολο να σκεφτώ κάποιον άλλον πέρα από τον Νταγκ Μπέρλι.
Πριν από πέντε εβδομάδες,
μου τηλεφωνεί το FBI στο γραφείο μου στην Ουάσινγκτον.
Δεν είναι καλή μέρα αν σου τηλεφωνεί το FBI.
Η πρώτη ερώτηση που μου έκαναν ήταν αν ήξερα τη Μαρία Μπούτινα.
Είπα ναι.
Προσπαθείς να συνάψεις συμμαχίες με άλλες χώρες
για να αναγκάσεις τη χώρα σου να κάνει κάτι; Ζόρικη θέση.
Το βλέπω με τον εξής τρόπο. Δεν έκανα τίποτα λάθος.
Πιστεύουν ότι έχουν μια απάντηση, ότι...
Όλοι είναι ευπρόσδεκτοι στο Πρωινό Προσευχής.
Όποιος έρχεται,
ανεξαρτήτως κινήτρου ή τρόπου πρόσκλησης,
για τρεις ώρες θα κάθεται σε μια καρέκλα
και θα ακούει το μήνυμα για την αγάπη του Θεού, τη χάρη και την εξιλέωσή του,
και ποιος ξέρει πώς ο Θεός μπορεί να καταδικάζει ή να εμπνέει,
αλλά για οποιονδήποτε λόγο και αν βρίσκεται κάποιος εκεί,
θα ακούσει το μήνυμα, και θα επηρεαστεί θετικά.
Παραδέχονται οι ίδιοι ότι είναι συνεργοί.
Λένε "Μπορούμε να πάρουμε τους ανθρώπους...
Ίσως είναι κυνικοί
ή το χρησιμοποιούν για να καταστρέψουν την πολιτική,
αλλά θα τους αγαπήσουμε
κι εν τέλει θα βγει κάτι θετικό".
Αυτή είναι είτε η πιο αφελής θεολογία που έχει δημιουργηθεί είτε η πιο κυνική.
ΙΗΣΟΥΣ ΧΡΙΣΤΟΣ. ΣΥΝ ΤΙΠΟΤΑ.
Το μεγαλείο της Οικογένειας είναι
ότι καταφέρνει να είναι και τα δύο ταυτόχρονα.
Το πλήθος θα ήταν ασυνήθιστο, αν κάποιοι από εμάς
δεν διασχίζαμε κάποια φωτιά στη ζωή μας.
Τα πράγματα μπερδεύονται.
Χρειάζεσαι δικηγόρο.
Άρα, νομίζω πως είμαι σαν τον Σαδράχ, τον Μισάχ και τον Αβεντγέο.
Οι θρησκευόμενοι άνθρωποι απομονώνονται,
κατακρίνονται, παρεξηγούνται.
Δεν πιστεύω ότι έκανα κάτι λάθος,
αλλά καίει μια φωτιά.
Ο βασιλιάς έβαλε τα παιδιά σε έναν ζεματιστό φούρνο
Σαδράχ
Μισάχ, Αβεντγέο
Έριξε κάρβουνα και κατακόκκινο θειάφι
Αλλά όταν διασχίζεις τη φωτιά,
οι φλόγες δεν θα σε κάψουν.
Στα χρόνια που θα έρθουν,
οι ακόλουθοι του Ιησού θα βιώσουν
αυτή τη φωτιά.
Σαδράχ
ΣΤΙΣ 13 ΔΕΚΕΜΒΡΙΟΥ 2018, Η ΜΑΡΙΑ ΜΠΟΥΤΙΝΑ ΔΗΛΩΣΕ ΕΝΟΧΗ
ΓΙΑ ΚΑΤΑΣΚΟΠΕΙΑ ΩΣ ΠΑΡΑΝΟΜΗ ΑΛΛΟΔΑΠΗ ΠΡΑΚΤΟΡΑΣ
ΕΚ ΜΕΡΟΥΣ ΤΗΣ ΡΩΣΙΚΗΣ ΚΥΒΕΡΝΗΣΗΣ.
ΤΟ ΠΡΩΙΝΟ ΕΘΝΙΚΗΣ ΠΡΟΣΕΥΧΗΣ ΕΧΕΙ ΠΛΕΟΝ ΠΟΛΙΤΙΚΗ ΠΟΥ ΑΠΑΓΟΡΕΥΕΙ
ΔΡΑΣΤΗΡΙΟΤΗΤΕΣ ΠΡΟΣ ΠΡΟΣΩΠΙΚΟ, ΠΟΛΙΤΙΚΟ Ή ΟΙΚΟΝΟΜΙΚΟ ΟΦΕΛΟΣ.
ΤΟ ΠΩΣ ΕΦΑΡΜΟΖΟΥΝ ΑΥΤΗ ΤΗΝ ΠΟΛΙΤΙΚΗ ΕΙΝΑΙ ΑΣΑΦΕΣ.
Υποτιτλισμός: Χριστίνα Φλώρου